Rettens dom (Niende Afdeling) af 25. januar 2017 –

Almaz-Antey Air and Space Defence mod Rådet

(Sag T-255/15)

»Fælles udenrigs- og sikkerhedspolitik – restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed – indefrysning af midler – juridisk person, som materielt eller finansielt støtter tiltag, der underminerer eller truer Ukraines territoriale integritet, suverænitet og uafhængighed – proportionalitet – begrundelsespligt – retten til forsvar – ret til en effektiv domstolsbeskyttelse – grundlæggende rettigheder – åbenbart urigtigt skøn«

1. Annullationssøgsmål – unionens retsinstansers kompetence – påstand om, at der afsiges en deklaratorisk dom – afvisning (Art. 263 TEUF) (jf. præmis 31)

2. Retslig procedure – beslutning, som under en sag erstatter den anfægtede beslutning – ny omstændighed – udvidelse af de oprindelige påstande og anbringender (Rettens procesreglement, art. 86, stk. 1) (jf. præmis 35 og 36)

3. Annullationssøgsmål – søgsmålsinteresse – bedømmelse på tidspunktet for sagens anlæg – søgsmål anlagt til prøvelse af en retsakt om indførelse af restriktive foranstaltninger over for sagsøgeren – restriktive foranstaltninger bragt til ophør under sagen – erklæring om, at det er ufornødent at træffe afgørelse – ikke tilladt – sagsøgerens interesse i at opnå anerkendelse af den anfægtede retsakts ulovlighed består fortsat (Art. 263 TEUF; Rådets afgørelse 2014/145/FUSP, (FUSP) 2015/432 og (FUSP) 2015/1524; Rådets forordning nr. 269/2014, nr. 2015/427 og nr. 2015/1514) (jf. præmis 43-45)

4. Institutionernes retsakter – begrundelse – forpligtelse – rækkevidde – restriktive foranstaltninger over for visse personer og enheder på baggrund af situationen i Ukraine – indefrysning af midler – forpligtelse til at gøre den pågældende bekendt med begrundelsen samtidig med vedtagelsen af den for den pågældende bebyrdende retsakt eller snarest derefter – afhjælpning af begrundelsesmangel under retssagen – ikke tilladt (Art. 296, stk. 2, TEUF; Den Europæiske Unions charter om grundlæggende rettigheder, art. 41, stk. 2; Rådets afgørelse 2014/145/FUSP, (FUSP) 2015/432, (FUSP) 2015/1524 og (FUSP) 2016/359; Rådets forordning nr. 269/2014, nr. 2015/427, nr. 2015/1514 og nr. 2016/353) (jf. præmis 54)

5. Institutionernes retsakter – begrundelse – forpligtelse – rækkevidde – restriktive foranstaltninger over for visse personer og enheder på baggrund af situationen i Ukraine – indefrysning af midler – forpligtelse til at gøre den pågældende bekendt med begrundelsen samtidig med vedtagelsen af den for den pågældende bebyrdende retsakt eller snarest derefter – grænser – Unionens og medlemsstaternes sikkerhed eller varetagelsen af deres internationale forbindelser – afgørelse truffet under omstændigheder, som er den pågældende bekendt, og som gør det muligt for vedkommende at forstå, hvilke konsekvenser den trufne foranstaltning har for denne – kortfattet begrundelse tilladt (Art. 296, stk. 2, TEUF; Rådets afgørelse 2014/145/FUSP, (FUSP) 2015/432, (FUSP) 2015/1524 og (FUSP) 2016/359; Rådets forordning nr. 269/2014, nr. 2015/427, nr. 2015/1514 og nr. 2016/353) (jf. præmis 55 og 56)

6. Annullationssøgsmål – anbringender – manglende eller utilstrækkelig begrundelse – anbringende forskelligt fra anbringendet vedrørende retsaktens materielle lovlighed (Art. 263 TEUF og 296 TEUF) (jf. præmis 61)

7. EU-ret – principper – retten til forsvar – ret til en effektiv domstolsbeskyttelse – restriktive foranstaltninger over for visse personer og enheder på baggrund af situationen i Ukraine – indefrysning af midler – pligt til at meddele de individuelle og specifikke grunde til de trufne afgørelser – rækkevidde [Den Europæiske Unions charter om grundlæggende rettigheder, art. 41, stk. 2, litra a) og art. 47; Rådets afgørelse 2014/145/FUSP, (FUSP) 2015/432, (FUSP) 2015/1524 og (FUSP) 2016/359; Rådets forordning nr. 269/2014, nr. 2015/427, nr. 2015/1514 og nr. 2016/353] (jf. præmis 66-72)

8. EU-ret – principper – retten til forsvar – restriktive foranstaltninger over for visse personer og enheder på baggrund af situationen i Ukraine – indefrysning af midler – aktindsigt – rettigheder, der er undergivet et krav om indgivelse af en anmodning herom til Rådet [Den Europæiske Unions charter om grundlæggende rettigheder, art. 41, stk. 2, litra a); Rådets afgørelse 2014/145/FUSP, (FUSP) 2015/432, (FUSP) 2015/1524 og (FUSP) 2016/359; Rådets forordning nr. 269/2014, nr. 2015/427, nr. 2015/1514 og nr. 2016/353] (jf. præmis 80 og 83)

9. Fælles udenrigs- og sikkerhedspolitik – restriktive foranstaltninger på baggrund af situationen i Ukraine – indefrysning af midler over for visse personer og enheder på baggrund af situationen i Ukraine’ – domstolskontrol med lovligheden af institutionernes retsakter – rækkevidde – overholdelse af proportionalitetsprincippet (Art. 21 TEU og 29 TEU; art. 215 TEUF; Den Europæiske Unions charter om grundlæggende rettigheder, art. 47; Rådets afgørelse 2014/145/FUSP, (FUSP) 2015/432, (FUSP) 2015/1524 og (FUSP) 2016/359; Rådets forordning nr. 269/2014, nr. 2015/427, nr. 2015/1514 og nr. 2016/353) (jf. præmis 84, 95, 97-111, 116 og 127)

10. Den Europæiske Union – domstolskontrol med lovligheden af institutionernes retsakter – restriktive foranstaltninger på baggrund af situationen i Ukraine – kontrollens rækkevidde – bevis for grundlaget for foranstaltningen – den kompetente EU-myndigheds forpligtelse til i tilfælde af anfægtelse at godtgøre, at den begrundelse, der foreholdes de berørte personer eller enheder, er velbegrundet (Art. 29 TEU; Den Europæiske Unions charter om grundlæggende rettigheder, art. 47; Rådets afgørelse 2014/145/FUSP, (FUSP) 2015/432, (FUSP) 2015/1524 og (FUSP) 2016/359; Rådets forordning nr. 269/2014, nr. 2015/427, nr. 2015/1514 og nr. 2016/353) (jf. præmis 128 og 151)

Angående

Påstand nedlagt i henhold til artikel 263 TEUF om annullation af Rådets afgørelse (FUSP) 2015/432 af 13. marts 2015 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 70, s. 47), af Rådets gennemførelsesforordning (EU) 2015/427 af 13. marts 2015 om gennemførelse af Rådets forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 70, s. 1), af Rådets afgørelse (FUSP) 2015/1524 af 14. september 2015 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 239, s. 157), af Rådets gennemførelsesforordning (EU) 2015/1514 af 14. september 2015 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2015, L 239, s. 30), af Rådets afgørelse (FUSP) 2016/359 af 10. marts 2016 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2016, L 67, s. 37), af Rådets gennemførelsesforordning (EU) 2016/353 af 10. marts 2016 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2016, L 67, s. 1), og af Rådets skrivelse af 31. juli 2015, for så vidt som disse retsakter vedrører sagsøgeren og fastholder denne på listen over de enheder, der er omfattet af restriktive foranstaltninger.

Konklusion

1) Rådet for Den Europæiske Union frifindes.